Jennifer Lawrence

Jennifer Shrader Lawrence, nada o 15 de agosto de 1990 en Indian Hills, Kentucky, é unha actriz estadounidense de cinema e televisión.

 Traxectoria 
Sendo a máis pequena de tres irmáns, o seu interese pola interpretación comezou cando era moi pequena. Na súa nenez tamén tivo interese polos deportes. Cando tiña 14 anos fixo unha viaxe a Nova York que cambiou a súa vida. Uns axentes quedaron impresionados coa rapariga cando lle fixeron unha proba para un pequeno papel. Dicían que nunca viran unha lectura en frío tan ben feita polo que aconsellaron aos pais a que pasara un verán facendo unha curso de interpretación. Graduouse en secundaria dous anos antes do normal co fin de comezar canto antes co seu traballo como actriz.

 Carreira artística 
 2006-2008: comezos na televisión e o cine independente 
Os seus comezos caracterizáronse polas espontáneas aparicións nas series de televisión, sendo a maioría series de moito éxito en audencia e que aínda son recordadas a día de hoxe polo público. Estas series eran: Monk, Caso aberto ou Medium. No 2007 obtivo o seu primeiro papel importante, un dos papeis do elenco como protagonista da comedia The Bill Engvall Show, serie que estivo en emisión durante dous anos e na cal a presenza de Jennifer mantívose durante trinta capítulos. A serie rematou cando o seu produtor, Troni Mcburger, decidiu orientar os seus intereses noutros proxectos.

Lawrence meteuse no mundo do cine en 2008, interpretando papeis estelares de corte independente como The Poker House, no cal actuou con Selma Clair. Ela interpretaba a unha rapaza nova que era vítima do maltrato e de abusos; Garden Party, proxectos que pasaron desapercibidos para o público. Tras a realización de varios proxectos sen moito éxito, Jennifer volveu probar sorte no cine independente na longametraxe Lejos de la tierra quemada, na cal compartiu créditos con grandes estrelas de cine como Charlize Theron e Kim Basinger. Ela interpretaba a Mariana, unha adolescente marcada pola morte da súa nai. A película tivo malas críticas e non lle foi ben nos portelos, porén a interpretación da actriz tivo comentarios positivos, recibindo así o premio no Festival de Cine de Venecia á mellor actriz revelación.

 2009-2010: Winter´s Bone, revelación e primeiro nomeamento aos Óscar 
Trala boa aceptación recibida por parte da crítica grazas ao seu papel como Mariana, Lawrence seguiu probando sorte noutras películas. Entre os proxectos nos cales formou parte destaca a longametraxe da directora Debra Granik, Winter´s Bone, na que compartía protagonismo con John Hawkes e Garret Dillahunt. No filme interpretaba a Ree Dolly, unha moza de 17 anos que estaba a cargo da súa empobrecida familia e que se viu obrigada a emprender un perigoso camiño para atopar ao seu pai e evitar que a súa familia quedase na rúa, debido a que o seu pai usou o título da casa para ter liberdade provisional e debía presentarse a un xuízo para conservala. A película foi galardoada con numerosos e prestixiosos premios da crítica cinematográfica e foi considerada como unha das mellores do ano. Así mesmo, Lawrence recibiu moitas loanzas grazas á súa interpretación, facendo así que fose considerada como unha das promesas cinematográficas da súa xeración, recibindo moitos galardóns da industria cinematográfica, destacando os premios de festivais de gran recoñecemento como Festival de Cine de Detroit e o Festival de Estocolmo e nomeamentos aos premios Óscar, SAG e Globos de Ouro na categoría de mellor actriz protagonista. Para prepararse para este papel, Lawrence tivo que aprender a disparar unha arma e a cazar animais.

 Filmografía 
 Filmes 
 Ano  Título  Personaxe  Notas 2008  Garden Party  Tiff   2008  The Poker House  Agnes   2008  The Burning Plain  Mariana   2010  Winter's Bone  Ree Dolly   2011  Like Crazy  Sam   2011  The Beaver  Norah   2011  X-Men: First Class  Raven Darkholme/Mystique   2012  Os xogos da fame  Katniss Everdeen   2012  House at the End of the Street  Elissa Cassidy   2012  Silver Linings Playbook  Tiffany Maxwell  Óscar á mellor actriz 2013  Devil You Know  Zoe (de moza)   2013  The Hunger Games: Catching Fire   Katniss Everdeen   2013  American Hustle   Rosalyn Rosenfeld   2014  Serena  Serena Pemberton  2014  The Amazing Spider-Man 2  Raven Darkholme / Mística  2014  X-Men: Days of Future Past  Raven Darkholme / Mística  2014  Dumb and Dumber To  Fraida Felcher  Cameo 2014  The Hunger Games: Mockingjay – Part 1  Katniss Everdeen  2015  The Hunger Games: Mockingjay – Part 2  Katniss Everdeen  2015  Joy  Joy Mangano  2016  X-Men: Apocalypse  Raven Darkholme / Mística  2016  Passengers  Aurora  2017  Mother!  Nai  2018  Red Sparrow  Dominika Egorova  2019  Love, Antosha  Ela mesma  Documental 2019  Dark Phoenix  Raven Darkhölme / Mystique  2021  Don't Look Up  Kate Dibiasky  TBA  Red, White and Water  

 Televisión 
 Ano  Título  Personaxe  Notas 2006  Monk  Mascot  1 episodio: "Mr. Monk and the Big Game" 2007–08  Medium  Claire ChaseAllison  2 episodios: "Mother's Little Helper" e "But for the Grace of God" 2007  Cold Case  Abby Bradford  1 episodio: "A Dollar, a Dream" 2007–09  The Bill Engvall Show  Lauren Pearson  30 episodios 2013  Saturday Night Live  Ela mesma (convidada)  Episodio: "Jennifer Lawrence/The Lumineers" 2017  Jimmy Kimmel Live!  Ela mesma (convidada)  Episodio: "November 2, 2017"

 Vídeo musical 
 Ano Título ArtistaPersonaxe Notas 2010 "The Mess I Made" Parachute Moza 

 Premios 
 Premios Óscar 
Ao longo da súa traxectoria, Lawrence gañou un Óscar á mellor actriz e foi candidata noutras tres ocasións.

 Ano Título Categoría Resultado Notas 2011 Winter's Bone Mellor actriz Candidata  2013 Silver Linings Playbook Mellor actriz Gañadora  2014 American Hustle Mellor actriz secundaria Candidata  2016 Joy Mellor actriz Candidata 

 Notas 

 Véxase tamén 

Categoría:Actores de Kentucky
Categoría:Actores de cinema dos Estados Unidos de América
Categoría:Actores infantís dos Estados Unidos de América
Categoría:Actores de televisión dos Estados Unidos de América
Categoría:Nados en 1990
Categoría:Nados en Kentucky
Categoría:Óscar á mellor actriz